**Balatonföldvár Város Önkormányzata Képviselő-testületének**

**30/2022. (XI. 25.) önkormányzati rendelete**

**a temetőkről és a temetkezésről szóló 5/2012. (IV.20.) önkormányzati rendelet módosításáról**

Balatonföldvár Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A temetőkről és a temetkezésről szóló 5/2012. (IV.20.) önkormányzati rendelet bevezető része helyébe a következő rendelkezés lép:

„Balatonföldvár Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a 4. § (19)-(19c) bekezdése tekintetében a fogyasztók területileg illetékes érdekképviseleti szerve véleményének kikérésével, a következőket rendeli el:”

**2. §**

(1) A temetőkről és a temetkezésről szóló 5/2012. (IV.20.) önkormányzati rendelet 1. § (1) bekezdése helyébe a következő rendelkezés lép:

„(1) A rendelet területi hatálya Balatonföldvár város közigazgatási területén lévő és az önkormányzat tulajdonában álló üzemelő temetőkre terjed ki, ahol az önkormányzat a köztemető fenntartására vonatkozó törvényi kötelezettségét teljesíti.”

(2) A temetőkről és a temetkezésről szóló 5/2012. (IV.20.) önkormányzati rendelet 1. §-a a következő (1a) bekezdéssel egészül ki:

„(1a) A rendelet személyi hatálya a kegyeleti szolgáltatások nyújtásában és igénybevételében résztvevőkre, valamint a kegyeleti jogaikat gyakorló személyekre terjed ki.”

(3) A temetőkről és a temetkezésről szóló 5/2012. (IV.20.) önkormányzati rendelet 1. § (5) bekezdése helyébe a következő rendelkezés lép:

„(5) Elhamvasztott halottak maradványait temetőn kívül a temetőkről és a temetkezésről szóló 1999. évi XLIII. törvény végrehajtásáról szóló 145/1999.(X.1.) Kormányrendelet (a továbbiakban: Kr.) 33. § (3), (4) és (5) bekezdése szerinti helyen és módon, a kegyeleti igények és egyéb feltételek betartása mellett lehet elhelyezni.”

**3. §**

(1) A temetőkről és a temetkezésről szóló 5/2012. (IV.20.) önkormányzati rendelet 4. § (19) bekezdése helyébe a következő rendelkezés lép:

„(19) A temetkezési helyek feletti rendelkezési jogért díjat kell fizetni. A díjak mértékét az 1. melléklet tartalmazza. A díjat minden esetben a temetést megelőzően kell megfizetni.”

(2) A temetőkről és a temetkezésről szóló 5/2012. (IV.20.) önkormányzati rendelet 4. § (19b) bekezdése helyébe a következő rendelkezés lép:

„(19b) A temetői létesítmények igénybevételéért a temetkezési szolgáltatók által fizetendő díj mértékét az 1. melléklet tartalmazza. Az igénybevétel díja tartalmazza a ravatalozó használatának és a hulladék elszállításának költségét.”

(3) A temetőkről és a temetkezésről szóló 5/2012. (IV.20.) önkormányzati rendelet 4. § (23) bekezdése helyébe a következő rendelkezés lép:

„(23) A Zrínyi utcai urnakápolna esetében a kolumbáriumhoz tartozó, egységes kialakítású kolumbárium fedlap igénybevétele kötelező. A kolumbárium fedlapot az urnahely megváltását követően, kizárólag a szükséges feliratok, vésések és egyéb kőfaragó munkák idejére, a megváltás díját megfizető személy írásos kérelme alapján, az üzemeltető hozzájárulásával szabad leszerelni, és a temető területéről elszállítani.”

**4. §**

A temetőkről és a temetkezésről szóló 5/2012. (IV.20.) önkormányzati rendelet 9. §-a a következő (15) bekezdéssel egészül ki:

„(15) A temetkezési szolgáltató a temetést követően köteles a ravatalozó helyiségeit, felszerelési tárgyait és környezetét tiszta, rendezett állapotban hagyni, a ravatalozó zárásáról, kulcsainak az üzemeltető részére történő visszajuttatásáról gondoskodni. ”

**5. §**

A temetőkről és a temetkezésről szóló 5/2012. (IV.20.) önkormányzati rendelet 1. melléklete az 1. melléklet szerint módosul.

**6. §**

Hatályát veszti a temetőkről és a temetkezésről szóló 5/2012. (IV.20.) önkormányzati rendelet

*a)* 5. §-a,

*b)* 10. §-a,

*c)* 1. mellékletében foglalt táblázat 9. sora.

**7. §**

Ez a rendelet a kihirdetését követő napon lép hatályba.

Balatonföldvár, 2022. november 24.

**Holovits György Huba Köselingné dr. Kovács Zita**

**polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2022. november 25. napján.

**Köselingné dr. Kovács Zita jegyző**

*1. melléklet a 30/2022. (XI.25.) önkormányzati rendelethez*

1. A temetőkről és a temetkezésről szóló 5/2012. (IV.20.) önkormányzati rendelet 1. mellékletében foglalt táblázat 6–8. sora helyébe a következő rendelkezések lépnek:

„

|  |  |  |  |  |  |
| --- | --- | --- | --- | --- | --- |
|  | ***(A*** | ***B*** | ***C*** | ***D*** | ***E)*** |
| **6** | **Zrínyi utcai Régi temetőben** **Urnakápolnában lévő kolumbáriumok különös díjtételei** | Egy urnahelyes kolumbárium 10 évre 37.224 Ft + áfa | Két urnahelyes kolumbárium 10 évre 49.632 Ft + áfa | Egy urnahelyes kolumbárium 10 évre 62.040 Ft + áfa | Két urnahelyes kolumbárium 10 évre 86.856 Ft + áfa |
| **7** | Egy urnahelyes kolumbárium 20 évre 55.836 Ft + áfa | Két urnahelyes kolumbárium 20 évre 68.244 Ft + áfa | Egy urnahelyes kolumbárium 20 évre 99.264 Ft + áfa | Két urnahelyes kolumbárium 20 évre 124.080 Ft + áfa |
| **8** | Egy urnahelyes kolumbárium örökös megváltással 99.264 Ft + áfa | Két urnahelyes kolumbárium örökös megváltással 186.120 Ft + áfa | Egy urnahelyes kolumbárium örökös megváltással 186.120 Ft + áfa | Két urnahelyes kolumbárium örökös megváltással 359.832 Ft + áfa |

”

2. A temetőkről és a temetkezésről szóló 5/2012. (IV.20.) önkormányzati rendelet 1. mellékletében foglalt táblázat 10. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
|  | ***(A*** | ***B*** | ***C*** | ***D*** | ***E)*** |
| **10** | **létesítmények igénybevételének díja temetésenként** | 24.816 Ft + áfa | | | |

”